Referat fra møtet 2012-01-19

Punktene under følger ikke agendaen, men i stedet de idéene som det var enighet om at vi skulle gå videre med. De framkommer i en liste som er prioritert slik at produktene som vi tar sikte på å ha klare først, er listet øverst.

Omlegging i dagens visning av gode varsler
For å tydeliggjøre at denne verifikasjonen er knyttet opp mot observasjoner for en stasjon og varsler for tilsvarende punkt, legges denne visningen av varslenes kvalitet på ny linje under “Observasjoner fra de nærmeste målestasjonene”, for hver av de 2-3 stasjonene som er vist. Det vil bli vurdert å kutte ut dagens visning i høyremargen. Et forslag til hvordan dette gjøres skal være klart i løpet av 2 uker. Vi tar sikte på å implementere løsningen kort tid etterpå.

Verifikasjonskart
Elementer i det videre arbeidet med en slik visning:

løsningen krever en oppdatert, vedlikeholdt stasjonsliste slik at verifikasjonen bare blir vist for stasjoner med pålitelige observasjoner

må ses i sammenheng med andre kartvisninger

resultater bør vises i lag, slik at f.eks. samme visningsformat kan benyttes for andre variable etter hvert som disse bakes inn i verifikasjonen (nedbør, vindstyrke)

det kan også vurderes å gi mulighet til å skifte mellom kvalitet (trafikklys-type) og middelfeil (kald/varm fargeskala) (ulike lag)

det bør være mulig å zoom'e i kartet

Nedbørverifikasjon
Her er en del utfordringer som det må jobbes med:

Hvordan sy sammen nedbørstasjoner på en god måte slik yr er bygget opp i dag

Hvordan verifiserer vi nedbør; feil i mengde? kategorier (ingen-lite-mye nedbør)

Skal vi jobbe videre med både stasjoner med timesnedbør (ca. 100) og stasjoner med døgnnedbør (400-500)

Hvordan forholder vi oss til de hyppige oppdateringene av nedbørvarsler på yr

Spredningsdiagrammer
Slike diagrammer gir nyttig informasjon til avanserte brukere, men egner seg trolig best som en videreføring av annen verifikasjon når mer av denne blir etablert. Arbeidet med å legge ut spredningsdiagrammer vil derfor ligge i bero foreløpig.

Oppgaver

Tom Erik S. får ansvar for å legge fram en løsning for Omlegging i dagens visning av gode varsler på overordnet yr-møte 2. februar. Innspill fra gruppas medlemmer bør foreligge tidlig i neste uke (appellerer til den enkeltes ansvarsfølelse!)

Det opprettes en arbeidsgruppe for å få fortgang i arbeidet med verifikasjon av nedbør. Arne M./Jørn K. utpeker (1-)2 medlemmer fra met.no, Tom Erik S. utpeker (1-)2 medlemmer fra NRK

Neste møte

Nytt møte i gruppa som jobber med verifikasjon vil bli avtalt senere. Foreløpig tar vi sikte på at verifikasjon blir et eget tema på neste yr-møte på overordnet nivå (2. februar)